U SALI NIŠKOG KULTURNOG CENTRA DESETOG SEPTEMBRA
 
Koncert „Muzikom kroz svet“

*Karte za koncert „Muzikom kroz svet“ su u prodaji po ceni od 300 dinara, sa popustom za đake, studente i penzionere-200 dinara

Alesandro Krosta na flauti i Nadia Testa na klaviru predstaviće se niškoj publici u ponedeljak, 10.septembra, u sali Niškog kulturnog centra sa početkom u 20 sati. 
Program obuhvata izvođenje Parafraze iz opere „Toska“, Jevrejske narodne pesme, Rumuska svita, Przasnicyka (La Filatrice), La Boda di Luis Alonso, Maria (West side story)  izvođenje Tango fantazije i Tico-Tico no Fuba.

Flautista i kompozitor, Alesandro Krosta je mladi irski muzičar, svestran i inovativan. Njegov repertoar varira od tradicionalne literature za flautu do savremene i elektronske muzike. Nastupao je sa mnogim evropskim orkestrima - orkestar San Karlo teatra - Napulj, simfonijski orkestar Cirih, simfonijski orkestar Minsk - Belorusija, simfonijski orkestar Plovdiv - Bugarska, simfonijski orkestar Krajova – Rumunija. 
Nastupa u duetu sa italijanskom pijanistkinjom Nadijom Testom, kao i sa belgijskim triom „Le Vraie Note Trio“ sa kojima je nastupao na brojnim  međunarodnim koncertima i festivalima. Kao izvođač savremene muzike radio je sa kompozitorkima Rolandom Moserom (Švajcarska), Volfgangom Rhimom (Nemačka) i Arnoldom Antunasom (Brazil). Brojni snimci prezentuju njegove koncerte i nastupe. Svirao je u Italiji, SAD, Izraelu, Španiji, Francuskoj, Južnoj Africi, Brazilu, Malti, Grčkoj, Belgiji, Nemačkoj, Portugalu, Ukrajini, Velikoj Britaniji, Argentini, Hrvatskoj, Urugvaju, Danskoj, Švajcarskoj. 
Njegova ljubav prema flauti navela ga je da sakuplja stare i moderne instrumente sa kojima nastupa na koncertima, izvodeći najrazličitije kompozicije igrajući se sa zvukom drevne frule, koja podseća na dugo zaboravljene zvuke, a takođe svirajući i savremene flaute. 

Pijanistkinja Nadia Testa diplomirala je klavir na konzervatorijumu "D. Čimaroza“ u Avelinu sa najvišim ocenama i priznanjima kod prof. K. A. Lapenja. Sa 18 godina debitovala je na međunarodnoj sceni u Švajcarskoj, izvodeći koncert V.A.Mocarta sa Simfonijskim orkestrom Sanije. Usavršavala se kod izuzetnih pijanista i profeosra: V  Vitale, F. Medori, K. Bruno i 1987. završila je specijalističke studije klavira kod Maestra A. Ćićolinija na Muzičkoj akademiji Bielja. Takođe je studirala psihologiju na Univerzitetu "La Sapienca" u Rimu i započela studiranje lirskog pevanja.   Godine 2005. diplomirala je Kamernu muziku sa velikim počastima na Konzervatorijumu u Teramou. 
Nagrađivana kao pijanista u nacionalnim i međunarodnim takmičenjima, nastupala je kao solista sa orkestrima u raznim italijanskim gradovima - Bolonja, Torino, Bergamo, Milan, Mesina, Firenca, Piza, La Spezia, Udine, Salerno, Napulj, Aosta, Sirakuza, Kaltaniseta, kao i u inostranstv: Belgija, Švajcarska, Izrael, Egipat, Brazil, Južna Afrika, Španija, Grčka, Argentina i Urugvaj i drugi.
1997. godine osnovala je Udruženje Igor Stravinski Avelino čiji je predsednik postala 2000. godine. Ona je pijanistkinja koja nastupa sa prestižnim kamernim ansamblima, a od 1998. godine nastupa u duetu sa flautom Alesandrom Krostom na domaćim i međunarodnim koncertima. Njihov međunarodni debi u 2000. godini u auditorijumu A. Skarlati u Napulju tokom festivala Bahove muzike doneo im je privilegiju da budu redovni gosti i nastupaju u različitim evropskim i zemljama SAD-a. 
Njihov repertoar varira od muzike sedamnaestog veka do savremene muzike. 
Snimila je CD “Vox Balaenae”, “Il canto di Mefite” , zatim “Il Volo , musiche intorno al mondo”. Snimala je za Italijansku nacionalnu radio-televiziuju RAI i za Švajcarsku televiziju. 
Karte za koncert „Muzikom kroz svet“ su u prodaji po ceni od 300 dinara, sa popustom za đake, studente i penzionere-200 dinara.

LEG:Alesandro Krosta,flauta i Nadia Testa,klavir

(Projekat “Nišlije se uključuju u odlučivanje” sufinansiran iz budžeta grada Niša)